Komission direktiivi 2003/47/EY, annettu 4 päivänä kesäkuuta 2003, kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden II, IV ja V muuttamisesta



Virallinen lehti nro L 138 , 05/06/2003 s. 0047 - 0048



Komission direktiivi 2003/47/EY, annettu 4 päivänä kesäkuuta 2003, kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden II, IV ja V muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2003/22/EY(2), ja erityisesti sen 14 artiklan toisen kohdan c alakohdan, ottaa huomioon asianomaisen jäsenvaltion antaman hyväksynnän, sekä katsoo seuraavaa: (1) Portugalin toimittamista ajantasaistettuihin tutkimuksiin perustuvista tiedoista käy ilmi, että Gonipterus scutellatus Gyll. -organismin osalta suojelluksi tunnustettua aluetta olisi muutettava siten, että se käsittää ainoastaan Azorit. (2) Neuvoston direktiivin 2000/29/EY eräiden liitteiden muuttamisesta annettua komission direktiiviä 2002/36/EY(3) valmisteltaessa tapahtuneesta virheestä johtuen kasvien mukana kiinteänä tai ei olevaa maa-ainesta ja kasvualustaa koskevat uudet säännökset vahvistettiin virheellisesti Kyproksesta tai Maltasta peräisin olevien kasvien osalta. (3) Direktiiviä 2002/36/EY valmisteltaessa tapahtuneesta virheestä johtuen direktiivin 2000/29/EY liitteessä V olevan B osan I jakson 2 kohdan teksti korvattiin ilman mainintaa asianomaisista kasvituotteista. (4) Direktiivin 2000/29/EY asianomaiset liitteet olisi sen vuoksi muutettava vastaavasti. (5) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 2000/29/EY liitteet II, IV ja V tämän direktiivin liitteen mukaisesti. 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 15 päivänä kesäkuuta 2003. Niiden on ilmoitettava näistä toimenpiteistä komissiolle viipymättä. Jäsenvaltioiden on sovellettava näitä säännöksiä 16 päivästä kesäkuuta 2003. Näissä jäsenvaltioiden antamissa säännöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle viipymättä. Komissio ilmoittaa tästä muille jäsenvaltioille. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 4 päivänä kesäkuuta 2003. Komission puolesta David Byrne Komission jäsen (1) EYVL L 169, 10.7.2000, s. 1. (2) EUVL L 78, 25.3.2003, s. 10. (3) EYVL L 116, 3.5.2002, s. 16. LIITE Muutetaan direktiivin 2000/29/EY liitteet seuraavasti: 1) Korvataan liitteessä II olevan B osan a kohdan 5 alakohdassa oikeanpuoleinen sarake seuraavasti: ">TAULUKON PAIKKA>" 2) Liitteessä IV: a) poistetaan A osan I jakson 34 kohdan vasemmanpuoleisesta sarakkeesta sanat "Kypros, Malta"; b) korvataan B osan 19 alakohdassa oikeanpuoleinen sarake seuraavasti: ">TAULUKON PAIKKA>" 3) Liitteessä V olevan B osan I jakson: a) 2 kohta korvataan seuraavasti: "Seuraavien kasvien osat hedelmiä ja siemeniä lukuun ottamatta: - Castanea Mill., Dendranthema (DC) Des. Moul., Dianthus L., Gypsophila L., Pelargonium l'Herit. ex Ait, Phoenix spp., Populus L., Quercus L., Solidago L. ja Orchidaceae-heimon leikkokukat, - havupuut (Coniferales), - Acer saccharum Marsh., Pohjois-Amerikan maista, - Prunus L., Euroopan ulkopuolisista maista, - sukujen Aster spp., Eryngium L., Hypericum L., Lisianthus L., Rosa L. ja Trachelium L. leikkokukat, Euroopan ulkopuolisista maista, - sukujen Apium graveolens L. ja Ocimum L. lehtivihannekset" b) 7 kohdan b alakohdasta poistetaan sanat "Kypros, Malta".